cyanic-selkie/wikianc huggingface dataset:
বাংলাদেশে বিজ্ঞান ও প্রযুক্তি
বিজ্ঞান শিক্ষার ব্যপারে গুরুত্ব দেয়ার জন্য বাংলাদেশ সরকার ১৯৮৬ সালে বিশ্ববিদ্যালয় আইন পাস করে। এর বদৌলতেই বাংলাদেশের প্রথম বিশেষায়িত বিজ্ঞান ও প্রযুক্তি বিষয়ক বিশ্ববিদ্যালয় হিসাবে শাহজালাল বিজ্ঞান ও প্রযুক্তি বিশ্ববিদ্যালয় (এসইউএসটি) প্রতিষ্ঠা লাভ করে। এসইউএসটি এর পর এর ধারাবাহিকতায় বাংলাদেশে আরো বেশকিছু সরকারি-বেসরকারি বিজ্ঞান ও প্রযুক্তি বিষয়ক বিশ্ববিদ্যালয় প্রতিষ্ঠিত হয়।
রমেশ নগর মেট্রো স্টেশন
রমেশ নগর মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের রমেশ নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়।
দেউলাবাড়ী ইউনিয়ন
দেউলাবাড়ী ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।
ভৌগোলিক উপাত্ত
দেউলাবাড়ী ইউনিয়নের মোট আয়তন ৬৪২৭ একর।ঘরবাড়ির সংখ্যা ৮৮৬৯ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী দেউলাবাড়ী ইউনিয়নের মোট জনসংখ্যা ৩৪৯৮৩ জন।এদের মধ্যে ১৭১৫৬ জন পুরূষ এবং ১৭৮২৭ জন মহিলা। প্রতি ব:কি: এ ১৩৪৫ জন লোক বাস করে।
নাভানা টাওয়ার
নাভানা টাওয়ার বাংলাদেশের ঢাকায় অবস্থিত একটি আকাশচুম্বী ভবন। এটি মহানগরীর কেন্দ্রীয় ব্যবসায়িক অঞ্চল গুলশানে অবস্থিত। এটির উচ্চতা ৭৪ মিটার (২৪৩ ফুট) এবং এটি মোট ২৩টি তলা নিয়ে গঠিত। এটি ঢাকা শহরের আকাশচুম্বী ভবনগুলোর অন্যতম ভবন।
লজ্জা (দ্ব্যর্থতা নিরসন)
লজ্জা বলতে সাধারণত একটি অন্তর্মূখী, অস্বস্তিকর, অপরাধবোধক এবং সামাজিক ও মানসিক যন্ত্রণাদায়ক অনুভূতিকে বোঝায়। লজ্জা বরতে আরও যা বোঝানো যেতে পারে:
ভারতীয় স্থলবন্দর কর্তৃপক্ষ
ভারতীয় স্থলবন্দর কর্তৃপক্ষ বা ল্যান্ড পোর্ট অথরিটি অব ইন্ডিয়া হল ভারতে সীমান্ত অবকাঠামো তৈরি, সংস্কার, রক্ষণাবেক্ষণ ও পরিচালনার জন্য দায়ী একটি সংবিধিবদ্ধ সংস্থা (ল্যান্ড পোর্টস অথরিটি অব ইন্ডিয়া অ্যাক্ট, ২০১০-এর মাধ্যমে তৈরি), যা ভারত সরকারের স্বরাষ্ট্র মন্ত্রকের অধীনে কাজ করে। এটি ভারতের সমস্ত সীমান্ত জুড়ে বেশ কয়েকটি ইন্টিগ্রেটেড চেক পোস্ট (আইসিপি) পরিচালনা করে।
ইতিহাস
ভারতীয় স্থলবন্দর কর্তৃপক্ষ ২০১২ সালের ১লা মার্চ ভারতীয় সংসদে পাশ হওয়া ল্যান্ড পোর্টস অথরিটি অব ইন্ডিয়া অ্যাক্ট, ২০১০ দ্বারা প্রতিষ্ঠা করা হয়েছিল।
সেকশন ৩৭৫
সেকশন ৩৭৫ (সেকশন ৩৭৫ : মর্জি ইয়া জবরদস্তি নামেও পরিচিত)  কুমার মাংগাত পাঠক এবং অভিষেক পাঠক দ্বারা প্রযোজিত একটি হিন্দি চলচ্চিত্র, যেটি পরিচালনা করেছেন অজয় বাহল।   এটি ভারতীয় দণ্ডবিধির ধারা ৩৭৫ এর অপব্যবহার নিয়ে নির্মিত, যেটি ভারতের সংবিধানে ধর্ষণ আইন নামেও পরিচিত।   চলচ্চিত্র তারকা অক্ষয় খান্না এবং রিচা চাড্ডা চলচ্চিত্রটিতে প্রধান ভূমিকায় অভিনয় করেছেন।
সংক্ষিপ্তসার
সেকশন ৩৭৫ চলচ্চিত্রটি কিছু বাস্তব জীবনের ঘটনা তুলে ধরেছে যেখানে নারীদের সুরক্ষায় তৈরিকৃত ৩৭৫ ধারার অপব্যবহার করা হয়।
আবদুল মোতালেব (বীর বিক্রম)
শহীদ আবদুল মোতালেব (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আবদুল মোতালেবের জন্ম মাগুরা জেলার  শ্রীপুর উপজেলার পূর্বশ্রীকোল গ্রামে। তার বাবার নাম গোলাম ছরোয়ার মিয়া এবং মায়ের নাম আমিনা বেগম। তার স্ত্রীর নাম হাসিনা মোতালেব। তার এক ছেলে।
কর্মজীবন
পাকিস্তানি সেনাবাহিনীর তৃতীয় ইস্ট বেঙ্গল রেজিমেন্টে কর্মরত ছিলেন আবদুল মোতালেব। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাসে। ৩০ মার্চ রাতে তারা আক্রান্ত হন। তখন তারা বিদ্রোহ করে সেনানিবাস থেকে বেরিয়ে মুক্তিযুদ্ধে যোগ দেন।
মুক্তিযুদ্ধে ভূমিকা
দিনাজপুর জেলার অন্তর্গত মোহনপুরের অবস্থান ছিল জেলা সদর থেকে ১০ মাইল দূরে। সেখানে ছিল মোহনপুর সেতুর অবস্থান। ১৯৭১ সালের ২৭ এপ্রিল সেতু ধ্বংসের পর সেখানে ভয়াবহ যুদ্ধ হয়। মুক্তিযুদ্ধ শুরু হলে তৃতীয় ইস্ট বেঙ্গল রেজিমেন্টের মুক্তিযোদ্ধারা প্রতিরোধযুদ্ধ করতে করতে সমবেত হন দিনাজপুর জেলার ফুলবাড়ীতে। তারা বিভিন্ন স্থানে ছড়িয়ে ছিলেন। ফুলবাড়ীতে সমবেত হওয়ার পর তৃতীয় ইস্ট বেঙ্গল রেজিমেন্ট তিনটি দলে বিভক্ত হয়। একটি দলের নেতৃত্বে ছিলেন আনোয়ার হোসেন (বীর প্রতীক)। এই দলে ছিলেন আবদুল মোতালেব। তারা ৯, ১০, ১১ ও ১৯ এপ্রিল বিভিন্নস্থানে পাকিস্তান সেনাবাহিনীর বিরুদ্ধে যুদ্ধ করেন। এরপর সীমান্ত অতিক্রম করে ভারতের কামারখালীতে অবস্থান নেন। সেখানে অবস্থানকালে মুক্তিযোদ্ধারা সীমান্ত অতিক্রম করে বাংলাদেশের ভেতরে বেশ কয়েকটি অপারেশন করেন। এরই ধারাবাহিকতায় সেদিন মুক্তিযোদ্ধারা ভারত থেকে এসে মোহনপুর সেতু ধ্বংস করেন। আবদুল মোতালেবসহ একদল মুক্তিযোদ্ধা রাতের অন্ধকারে ভারতের ভূখণ্ড থেকে সীমান্ত অতিক্রম করে প্রবেশ করেন বাংলাদেশের ভেতরে। তারা তৃতীয় ইস্ট বেঙ্গল রেজিমেন্ট ও ইপিআরের সদস্য। পায়ে হেঁটে এগিয়ে যেতে থাকলেন তারা। তাঁদের গন্তব্য ছিল মোহনপুর। সেখানে মোহনপুর সেতুর অবস্থান। সেই সেতু ধ্বংস করাই ছিলো মুক্তিযোদ্ধাদের লক্ষ্য। সেখানে কাছাকাছিই ছিল পাকিস্তান সেনাবাহিনী। তারা আক্রমণ করতে পারে—সে জন্য মুক্তিযোদ্ধারা সেতু ধ্বংস ও যুদ্ধ করার প্রস্তুতি—দুটিই নিয়ে এসেছিলেন। সকাল হওয়ার আগেই তারা পৌঁছে গেলেন নির্দিষ্ট স্থানে। দ্রুত প্রতিরক্ষা অবস্থান নিলেন সেতুর আশপাশে। বিস্ফোরক দল তাদের কাজ শুরু করল। কিন্তু নানা কারণে দেরি হয়ে গেল। শেষ পর্যন্ত কয়েক ঘণ্টার প্রচেষ্টায় তারা সফল হলেন। দিনের আলোয় বিকট শব্দে ধ্বংস হয়ে গেল সেতু। শব্দ পেয়ে কাছাকাছি থাকা পাকিস্তানি সেনারা গাড়িযোগে দ্রুত এসে তাঁদের আক্রমণ করল। মুক্তিযোদ্ধারা এ জন্য প্রস্তুতই ছিলেন। শুরু হলো প্রচণ্ড যুদ্ধ। মুক্তিযোদ্ধারা বিশেষত আবদুল মোতালেবসহ কয়েকজন সাহসিকতার সঙ্গে যুদ্ধ করতে থাকলেন। কিন্তু পাকিস্তানি সেনারা অত্যাধুনিক অস্ত্রশস্ত্রে সজ্জিত। গুলিবৃষ্টি ও অব্যাহত গোলাবর্ষণে ইপিআরের মুক্তিযোদ্ধারা ছত্রভঙ্গ হয়ে গেলেন। আবদুল মোতালেবদের দল মাটি কামড়ে অবস্থান ধরে রাখলেন। কিন্তু পাকিস্তানিদের আক্রমণের মাত্রা ক্রমেই বাড়তে থাকল। এ সময় শহীদ হলেন তার দুই সহযোদ্ধা। আহত হলেন তিন-চারজন। একটু পরে আবদুল মোতালেব নিজেও গুরুতর আহত হলেন। এতে তার প্রচুর রক্তক্ষরণ হতে থাকল। কয়েকজন সহযোদ্ধা তাকে যুদ্ধক্ষেত্র থেকে সরিয়ে নিয়ে প্রাথমিক চিকিৎসা দিলেন। তাতেও রক্তক্ষরণ বন্ধ হলো না। তখন স্থানীয় গ্রামবাসীর সহায়তায় সহযোদ্ধারা উন্নত চিকিৎসার জন্য তাকে পাঠিয়ে দিলেন সীমান্তের ওপারের উদ্দেশে। কিন্তু শেষ রক্ষা হলো না। পথিমধ্যেই তিনি মারা যান। সহযোদ্ধারা পরে তাকে ভারতের বাঙালপাড়ায় সমাহিত করেন ।
শালমারা হল্ট রেলওয়ে স্টেশন
শালমারা হল্ট রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে  ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় শালমারা রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।
পরিষেবা
শালমারা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
মুহাম্মদ ইয়াকুব শরীফ
মাওলানা মুহাম্মদ ইয়াকুব শরীফ বাংলাদেশি একজন শিক্ষক, অধ্যক্ষ, আলেম ও শিক্ষাবিদ ছিলেন। তিনি ঢাকা আলিয়া মাদ্রাসার ৩৮ তম অধ্যক্ষ হিসাবে ১ বছর ও পরবর্তীতে ৪০ তম অধ্যক্ষ হিসাবে ৪ বছর দায়িত্ব পালন করেছিলেন। এছাড়াও তিনি সিলেট সরকারি আলিয়া মাদ্রাসার অধ্যক্ষ হিসাবেও দায়িত্ব পালন করেছেন। তিনি আলিয়া মাদ্রাসায় ধর্মীয় শিক্ষার পাশাপাশি আধুনিক শিক্ষার প্রবর্তন করেন।
জন্ম ও পরিচয়
ইয়াকুব শরীফ ১৯২০ সালের ০৯ অক্টোবর নোয়াখালী জেলার সেনবাগ উপজেলা মইজদীপুর গ্রামে জন্মগ্রহন করেন। তার পিতার নাম মাওলানা বশির উল্লাহ।
কুড়িগ্রাম সদর উপজেলা
কুড়িগ্রাম সদর উপজেলা বাংলাদেশের কুড়িগ্রাম জেলার একটি প্রশাসনিক এলাকা।
মুহাম্মদ ইয়াকুব শরীফ
শিক্ষাজীবন
ইয়াকুব শরীফ সাদেকপুর প্রাথমিক বিদ্যালয়ে ১ম ও ২য় শ্রেণী এবং অর্জুনতলা প্রাথমিক বিদ্যালয়ে ৩য় শ্রেণী পর্যন্ত পড়াশোনা করেছেন। এরপর তিনি বেগমগঞ্জ উপজেলা র মীর আহম্মদপুর সিনিয়র মাদ্রাসায় ভর্তি হন, এখানে তিনি ৭ম শ্রেণী পর্যন্ত পড়াশোনা করেছেন। এই মাদ্রাসায় পড়াকালীন তিনি আরবি, ইংরেজি বিষয়ের জন্য হাজি মহসিন বৃত্তি ও ব্রিটিশ সরকার কর্তৃক বৃত্তি পান। এসব বৃত্তির টাকা জমা করে তিনি উচ্চ শিক্ষার জন্য কলকাতা আলিয়া মাদ্রাসায় ভর্তি হন। কলকাতা মাদ্রাসা থেকে ১৯৪১ সালে আলিম ও ১৯৪৩ সালে ফাজিল পাশ করেন। একই মাদ্রাসা থেকে প্রথম স্থান লাভ করে ১৯৪৫ সালে কামিল পাশ করেন।
কুড়িগ্রাম সদর উপজেলা
অবস্থান ও আয়তন
আয়তন: ২৭৬.৪৫ বর্গ কি. মি। এই উপজেলাটি বাংলাদেশের উত্তর পশ্চিমাঞ্জলে অবস্থিত। এ উপজেলার উত্তরে কুড়িগ্রাম জেলার ফুলবাড়ী উপজেলা ও নাগেশ্বরী উপজেলা, দক্ষিণে উলিপুর উপজেলা, পূর্বে ভারতের আসাম, পশ্চিমে রাজারহাট উপজেলা।
মুহাম্মদ ইয়াকুব শরীফ
শিক্ষাজীবন
তিনি মাদ্রাসা পড়াশোনা শেষ করার পরে সাধারণ শিক্ষা লাভ করার জন্য তৎকালীন যশোর জেলার মাগুরা কলেজে ইন্টারমিডিয়েট ক্লাশে ভর্তি হন। তিনি এখানে আবদুল মালেক উকিলকে সহপাঠি হিসাবে পেয়েছিলেন। ইন্টারমিডিয়েট পাশ করার পর তিনি ঢাকা বিশ্ববিদ্যালয়ের ইসলামিক স্টাডিজের অনার্স কোর্সে ভর্তির সুযোগ পান। তিনি ১৯৪৯ সালে অনার্স ও ১৯৫০ সালে এমএ ডিগ্রি অর্জন করেন। বিভাগে ১ম স্থান দখল করার জন্য স্বর্ণপদক পুরস্কার পান।
কুড়িগ্রাম সদর উপজেলা
ইতিহাস
কুড়িগ্রাম নামকরণের ইতিহাস নিয়ে অনেক কিংবদন্তি রয়েছে। এ বিষয়ে প্রশ্নাতীত বা সন্দেহমুক্ত কোন তথ্য পাওয়া যায়নি। সবই কিংবদন্তি ও প্রচলিত লোকশ্রুতি। তার কিছু কিছু বিষয় সমর্থনযোগ্য মনে হতে পারে। জানা যায়, কোন এক সময় মহারাজা বিশ্ব সিংহ কুড়িটি জেলে পরিবারকে উচ্চ শ্রেণীর হিন্দুরূপে স্বীকৃতি দিয়ে এ অঞ্চলে প্রেরণ করেন। এ কুড়িটি পরিবারের আগমনের কাহিনী থেকে কুড়িগ্রাম নামকরণ করা হয়েছে বলে ধারণা করা হয়। বিলু কবীরের লেখা 'বাংলাদেশের জেলা নামকরণের ইতিহাস' বই থেকে জানা যায়, এখানে কুড়িটি মেচ্ তৈলজীবী পরিবারের বসতি ছিল বলে এ রকম নামকরণ হয়েছে। অন্য আরেকটি লোকশ্রুতি হলো- রঙ্গপুর অর্থাৎ এই অঞ্চল একদা ছিল কুচবিহার রাজ্যের অন্তর্গত। কুচবিহারের বাসিন্দাদের বলা হয় কোচ। এরা তিওড় গোষ্ঠীবিশেষও। মাছ ধরে বিক্রি করা তাদের পেশা। সুবিধাবঞ্চিত নিচু শ্রেণীর এই হিন্দু কোচদের কুড়িটি পরিবারকে সেখান থেকে এখানে প্রেরণ করা হয়েছিল বা আনয়ন করা হয়েছিল বসতি স্থাপনে জন্য। ওই কুড়িটি কোচ পরিবারের কারণে 'কুড়িগ্রাম' নামকরণ হয়েছে। আবার এমনও জানা যায়, এই গ্রামে কুরি বা কুরী নামক একটি হিন্দু আদিবাসী বা নৃগোষ্ঠী বসবাস করত বলেই অঞ্চলটির নাম হয় 'কুড়িগ্রাম'। অদ্যাবধি এখানে 'কুরি' নামক আদিবাসী ক্ষুদ্র নৃগোষ্ঠীর বসবাস লক্ষ্য করা যায়। এখনও এ অঞ্চলে কুড়ি হিসেবে গোনার পদ্ধতি চালু রয়েছে। বিশিষ্ট পণ্ডিত জা পলিলুস্কি প্রমাণ করেছেন, গণনার এ পদ্ধতি বাংলায় এসেছে কোল ভাষা থেকে। কোল অস্ট্রিক ভাষাগোষ্ঠীর অন্তর্গত। আরব অস্ট্রিক ভাষায় কুর বা কোর ধাতুর অর্থ হলো মানুষ। কুড়ি হিসেবে গোনার পদ্ধতিটিও এসেছে মানুষ থেকেই। এ অস্ট্রিক কারা? পন্ডিতদের মতে, প্রত্নপ্রস্তর যুগে এ অঞ্চলে বাস করত নিগ্রো জাতি। এরপর আসে নব্যপ্রস্তর যুগ। আসামের উপত্যকা অতিক্রম করে আসে অস্ট্রিক জাতীয় জনগোষ্ঠী। তারপরে আসে দ্রাবিড় ও মঙ্গোলীয়রা। এদের মিলিত স্রোতে ব্রহ্মপুত্র উপত্যকায় মানবসভ্যতার সূচনা হয়। এরাই লাঙ্গল দিয়ে চাষের প্রবর্তন করেছে। কুড়ি হিসেবে গোনার পদ্ধতি করেছে চালু। নদনদীতে ডিঙি বেয়েছে, খেয়েছে শুঁটকি, খেয়েছে বাইগন বা বেগুন, লাউ বা কদু, কদলী বা কলা, জাম্বুরা, কামরাঙ্গা। করেছে পশু পালন। এঁকেছে কপালে সিঁন্দুর। করেছে রেশম চাষ। করেছে তামা, ব্রোঞ্জ ও সোনার ব্যবহার। প্রসঙ্গত বলা প্রয়োজন, ১৮৫৮ সাল পর্যন্ত দেশ শাসন করত 'ইস্ট ইন্ডিয়া কোম্পানি'। ১৮৫৮ সালের পর শাসনকার্যের ক্ষমতা চলে যায় ব্রিটিশ সরকারের হাতে। এই ব্রিটিশ সরকারের আমলে কুরিগঞ্জ চারটি থানায় বিভক্ত ছিল। পরে ১৮৭৫ সালে ২২ এপ্রিল তারিখে একটি নতুন মহকুমার গোড়াপত্তন হয়। এ মহকুমার নাম 'কুড়িগ্রাম'। কুড়িগ্রামঘেষা ব্রহ্মপুত্রের কারণে এখানে আসে বিভিন্ন আদিম জনগোষ্ঠী। এসব কারণে এখানে গড়ে উঠেছিল একটি সভ্যতাও। বিজিত আর্যদের কোন স্মৃতি এখানে নেই। তবে অন্যদের কিছু কিছু ক্ষীয়মাণ রাজচিহ্ন রয়েছে। বারো বা দ্বাদশ শতকের প্রথমপর্বে এ অঞ্চলে সেন রাজবংশের শাসনকাল আরম্ভ হয়। রাজারহাটের বিদ্যানন্দ ইউনিয়নের চত্রা নামক গ্রামে এদের রাজধানী ছিল। এ বংশের উল্লেখযোগ্য কয়েকজন রাজার নাম নীলধ্বজ সেন, চক্রধ্বজ সেন, নীলাম্বর সেন। সেনবংশের পতনের পর শুরু হয় মুঘল যুগ।
মুহাম্মদ ইয়াকুব শরীফ
লিখিত বই
তার রচিত ১০টি বই এবং অসংখ্য প্রবন্ধ বিভিন্ন পত্রিকা ও প্রকাশনায় মুদ্রিত হয়েছে।
তাত্ত্বিক কম্পিউটার বিজ্ঞান
তাত্ত্বিক কম্পিউটার বিজ্ঞান (Theoretical Computer Science) হল কম্পিউটার বিজ্ঞান এবং গণিতের একটি উপশাখা যা হিসাব সংক্রান্ত গাণিতিক বিষয়গুলিতে মনোনিবেশ করে এবং একই সাথে গণনার তত্ত্ব (Theory of Computation) অন্তর্ভুক্ত করে।
তাত্ত্বিক বিষয়গুলি যথাযথভাবে উপস্থাপন করা কঠিন। ACM' এর অ্যালগরিদম এবং গণনা তত্ত্বের উপর বিশেষ আগ্রহী গ্রুপ (Special Interest Group on Algorithms and Computation Theory)  নিম্নলিখিতভাবে বিষয়টি বিবৃত করেছেঃ "তাত্ত্বিক কম্পিউটার বিজ্ঞানে বিভিন্ন রকমের গাণিতিক বিষয় আলোচিত হয়, যার ভিতর রয়েছে অ্যালগরিদম, ডেটা স্ট্রাকচারস, গাণিতিক জটিলতা, সমান্তরাল এবং বিতরণকৃত গণনা, সম্ভাব্য গণনা, কোয়ান্টাম গণনা, অটোমাটা তত্ত্ব, তথ্য তত্ত্ব, ক্রিপ্টোগ্রাফি, প্রোগ্রাম শব্দার্থক ও যাচাইকরণ, মেশিন লার্নিং, কম্পিউটেশনাল বায়োলজি, কম্পিউটেশনাল ইকোনমিক্স, গাণিতিক জ্যামিতি, গাণিতিক সংখ্যা তত্ত্ব এবং বীজগণিত। এই ক্ষেত্রে কাজ প্রায়শই গাণিতিক কৌশল এবটিলতারতার উপর ভিত্তি করে আলাদা করা হয়।"
কট
কট (Caught) ক্রিকেটীয় পরিভাষাবিশেষ। ক্রিকেট খেলায় ব্যাটসম্যানকে ডিসমিসাল করার একটি ধরন। যদি একটি বৈধ বলকে ব্যাটসম্যান তার ব্যাট দিয়ে আঘাত করে কিংবা ব্যাটের সাথে গ্লাভস সংযুক্ত অবস্থায় মাটি স্পর্শ করার পূর্বেই বোলার কিংবা ফিল্ডার তা তালুবন্দী করেন, তাহলে তিনি কট আউটে বিদেয় হবেন। তবে, নো-বলের ক্ষেত্রে এ নিয়ম প্রযোজ্য হবে না।
যদি উইকেট-রক্ষক ক্যাচ গ্লাভসবন্দী করেন তাহলে তা অনানুষ্ঠানিক বা অলিখিতভাবে কট বিহাইন্ড বা কট এট দি উইকেট নামে পরিচিতি পায়। যদি বোলার কর্তৃক ক্যাচ তালুবন্দী হয়, তাহলে তা কট এন্ড বোল্ড নামে পরিচিত। বোল্ডের মাধ্যমে ডিসমিসাল ঘটলে এর সাথে কোন সম্পর্ক নেই। তবে, ক্যাচার ও বোলার একই খেলোয়াড় হলে স্কোরকার্ডে সাধারণতঃ ক ও ব বা সিএন্ডবি লিখে বোলারের নাম লেখা হয়।
শীর্ষ পর্যায়ের প্রতিযোগিতায় কটের মাধ্যমে ডিসমিসাল হওয়া সর্বাধিক সাধারণ ঘটনা হিসেবে বিবেচিত। ১৮৭৭ থেকে ২০১২ সালের মধ্যে টেস্ট ক্রিকেটে ৩৬,১৯০টি ডিসমিসাল ক্যাচের মাধ্যমে সংঘটিত হয়েছে। এ সংখ্যাটি ডিসমিসালের ৫৬.৯০%।
দক্ষিণ আফ্রিকান উইকেট-রক্ষক মার্ক বাউচার টেস্ট ক্রিকেটে সর্বাধিকসংখ্যক ৫৩২টি ক্যাচ নিয়ে বিশ্বরেকর্ড গড়েন। অন্যদিকে, ভারতীয় তারকা ব্যাটসম্যান রাহুল দ্রাবিড় টেস্টে উইকেট-রক্ষক না হওয়া সত্ত্বেও ফিল্ডার হিসেবে সর্বাধিকসংখ্যক ২১০টি ক্যাচ তালুবন্দী করেন।
আইন-কানুন
ক্যাচের মাধ্যমে ডিসমিসালের বিষয়টি ক্রিকেটের আইনের ৩৩নং ধারায় বর্ণিত রয়েছে: স্ট্রাইকার কটের মাধ্যমে আউট হবেন যদি বোলারের বৈধ বলটি নো বল না হয়, ব্যাট স্পর্শের পূর্বে কোন ফিল্ডারের সংস্পর্শ না হয় ও ভূমি স্পর্শের পূর্বে কোন ফিল্ডার তালুবন্দী করেন। ব্যাটসম্যান কটের মাধ্যমে আউট হবেন না যদি:
যদি ব্যাটসম্যান কটে আউট হন তাহলে ‘কট’ পূর্বে থাকবে, নতুবা বোল্ড হবে।
যদি ব্যাটসম্যান কটে বিদেয় নেন ও কোন রান ঐ বলটিতে সংগৃহীত হয় তাহলে তা বাতিল হবে।
ব্যাটসম্যান কটে বিদেয় নিলে ব্যাটসম্যানের উইকেটে বোলারের সাফল্য থাকে ও ডিসমিসালের জন্য ফিল্ডারের সাফল্য থাকে। যদি দুইজন ব্যাটসম্যান ক্যাচ নেয়ার পূর্বে রান নেয়ার চেষ্টা চালান ও স্ট্রাইকিংবিহীন ব্যাটসম্যান অপরপ্রাপ্তে পৌঁছানোকালে ক্যাচ তালুবন্দী করা হয়, তাহলে নতুন ব্যাটসম্যান তার সাবেক ব্যাটসম্যানের প্রান্তে অবস্থান করবেন। এরমাধ্যমে বুঝানো হয় যে, নতুন ওভার শুরু হলে নতুন ব্যাটসম্যান ব্যাটিংয়ের সুযোগ পাবেন না।
পরিসংখ্যান
টেস্ট ক্রিকেটে সর্বাধিকসংখ্যক ক্যাচ গ্লাভসবন্দী করা উইকেট-রক্ষকদের তালিকা নিম্নে দেয়া হলো। তবে, উইকেট-রক্ষক যদি ফিল্ডারের ভূমিকায় অবতীর্ণ হন, তাহলে ঐ ক্যাচ তালিকার বাইরে রাখা হয়েছে।
উৎস: ক্রিকইনফো স্ট্যাটসগুরু। সর্বশেষ হালনাগাদ: ১৯ এপ্রিল, ২০১৯
টেস্ট উইকেট-রক্ষকধারী নন এমন খেলোয়াড় অর্থাৎ ফিল্ডারদের সর্বাধিকসংখ্যক ক্যাচ তালুবন্দী করার তালিকা নিম্নরূপ। এ তালিকায় উইকেট-রক্ষকদের ফিল্ডিংকালীন ক্যাচ বাইরে রাখা হয়েছে।
২০২০–২১ জিম্বাবুয়ে ক্রিকেট দলের পাকিস্তান সফর
জিম্বাবুয়ে ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য পাকিস্তান সফর করে, যা অক্টোবর থেকে নভেম্বর ২০২০-এ অনুষ্ঠিত হয়।
মোমিনপুর ইউনিয়ন, চুয়াডাঙ্গা সদর
মোমিনপুর ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ৪৭.৮৩ কিমি২ (১৮.৪৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩১৬৪ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৫টি।
মোহন বড়াল
মোহন বড়াল (জন্ম: ৪ ডিসেম্বর ১৯৭২) একজন নেপালি গায়ক, অভিনেতা এবং রাজনীতিবিদ। বর্তমানে তিনি নেপালি সরকারের নগর উন্নয়ন, পাশাপাশি আবাসন ও নগর দারিদ্র্য বিমোচনের প্রতিমন্ত্রী।
বড়াল নেপালি সিনেমায় গায়ক হিসাবে ক্যারিয়ার তৈরি করেছিলেন এবং ৭০টিরও বেশি ছবিতে অভিনয় করেছিলেন। তিনি ভোজপুরি এবং মৈথিলি ভাষার চলচ্চিত্র সহ অন্যান্য নেপালি চলচ্চিত্রে নেপথ্য সঙ্গীতশিল্পী ছিলেন।
জামুরিয়া ইউনিয়ন
জামুরিয়া ইউনিয়ন বাংলাদেশের টাঙ্গাইল জেলার অন্তর্গত ঘাটাইল উপজেলার একটি ইউনিয়ন।
ভৌগোলিক উপাত্ত
জামুরিয়া ইউনিয়নের মোট আয়তন ৬৬৪১ একর।ঘরবাড়ির সংখ্যা ৭৪৬৩ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী জামুরিয়া ইউনিয়নের মোট জনসংখ্যা ২৯৫৫৬ জন।এদের মধ্যে ১৪৪২৪ জন পুরূষ এবং ১৫১৩২ জন মহিলা। প্রতি ব:কি: এ ১১০০ জন লোক বাস করে।
শিক্ষা
র্বমানে জামুরিয়া ইউনিয়নে শিক্ষার হার ৫৪.২৩%
অর্থনীতি
জামুলিয়া ইউনিয়নের অর্থনীতি মূলত কৃষিপ্রধান অর্থনীতি। এ অঞ্চলের অধিকাংশ মানুষ কৃষিজীবী ।
ইনামুল হক
ইনামুল হক (২৯ মে ১৯৪৩ – ১১ অক্টোবর ২০২১) ছিলেন একজন বাংলাদেশি অভিনেতা, লেখক, নাট্যকার ও শিক্ষক। তিনি দীর্ঘকাল বাংলাদেশ প্রকৌশল বিশ্ববিদ্যালয়ে রসায়ন বিভাগের শিক্ষকের দায়িত্ব পালন করেছেন। নাট্যকলায় অবদানের জন্য ২০১২ সালে বাংলাদেশ সরকার তাকে 'একুশে পদক' প্রদান করে।
জন্ম ও শিক্ষাজীবন
ইনামুল হক ১৯৪৩ সালের ২৯ মে ফেনী জেলায় জন্মগ্রহণ করেন। তার পিতার নাম ওবায়দুল হক ও মাতার নাম রাজিয়া খাতুন। তিনি ফেনী পাইলট উচ্চ বিদ্যালয় থেকে মাধ্যমিক ও ঢাকার নটর ডেম কলেজ থেকে উচ্চমাধ্যমিক পাশ করেন। পরবর্তীতে তিনি ১৯৬৩ ও ১৯৬৪ সালে ঢাকা বিশ্ববিদ্যালয় থেকে যথাক্রমে রসায়নে স্নাতক ও স্নাতকোত্তর ডিগ্রি লাভ করেন। এরপর তিনি ১৯৭৬ সালে যুক্তরাজ্যের ম্যানচেস্টার বিশ্ববিদ্যালয় থেকে পিএইচডি ডিগ্রি লাভ করেন।
কর্মজীবন
ইনামুল হক ১৯৬৫ সালে বাংলাদেশ প্রকৌশল বিশ্ববিদ্যালয়ের (বুয়েট) রসায়ন বিভাগে প্রভাষক হিসেবে যোগ দেন। পরে ১৯৭০ সালে সহকারী অধ্যাপক, ১৯৭৯ সালে সহযোগী অধ্যাপক এবং ১৯৮৭ সালে অধ্যাপক পদে উন্নীত হন। তিনি ১৫ বছর রসায়ন বিভাগের চেয়ারম্যান হিসেবে দায়িত্ব পালন করেন। তিনি ২ বছর প্রকৌশল অনুষদের ডিন হিসেবেও দায়িত্ব পালন করেন।
অভিনয় জীবন
তিনি ১৯৬৮ সালে প্রতিষ্ঠিত ‘নাগরিক নাট্য সম্প্রদায়’-এর অন্যতম প্রতিষ্ঠাতা সদস্য ছিলেন। এই দলের হয়ে তিনি প্রথম মঞ্চে অভিনয় করেন, তার অভিনীত প্রথম নাটকটি ছিল আতাউর রহমানের নির্দেশনায় ‘বুড়ো শালিকের ঘাড়ে রো’। ১৯৬৯ সালের গণঅভ্যুত্থানে জনগণকে উদ্বুদ্ধ করার প্রয়াসে বিভিন্ন আন্দোলনমুখী নাটকে অংশগ্রহণ করেন। ১৯৭০ সালে সামরিক শাসনকে উপেক্ষা করে তৎকালীন অসহযোগ আন্দোলনে অংশ নেন নাট্যচর্চাকে হাতিয়ার করে। ১৯৭১ সালের ২৫ মার্চ সৃজনীর ব্যানারে পাকিস্তান সরকারের বিরুদ্ধে ট্রাকে ট্রাকে ঢাকা শহরের বিভিন্ন স্থানে পথনাটক করেন। ১৯৯৫ সালে তিনি প্রতিষ্ঠা করেন ‘নাগরিক নাট্যাঙ্গন’।
তার অভিনীত কিছু মঞ্চনাটক হল ‘দেওয়ান গাজীর কিসসা’, ‘নূরুল দীনের সারা জীবন’। তার অভিনীত প্রথম টিভি নাটক ছিল মুস্তফা মনোয়ার পরিচালিত ‘মুখরা রমণী বশীকরণ’। তার উল্লেখযোগ্য কাজের মধ্যে রয়েছে এমিলের গোয়েন্দা বাহিনী (১৯৮০), এইসব দিনরাত্রি (১৯৮৫), আয়োময় (১৯৮৮), আমার বন্ধু রাশেদ (২০১১), এবং বৃহন্নলা (২০১৪)।
তিনি টেলিভিশনের জন্য ৬০টি নাটক লিখেছেন। তার লেখা উল্লেখযোগ্য টিভি নাটকের মধ্যে রয়েছে ‘সেইসব দিনগুলি’ (মুক্তিযুদ্ধের নাটক), ‘নির্জন সৈকতে’ ও ‘কে বা আপন কে বা পর’। তার লেখা উল্লেখযোগ্য গ্রন্থের মধ্যে রয়েছে নির্জন সৈকতে, গৃহবাসী, মুক্তিযুদ্ধ নাটকসমগ্র, স্ট্রিন্ডবার্গ এর দু'টো নাটক, মহাকালের ঘোর সওয়ার, বাংলা আমার বাংলা ইত্যাদি।
পারিবারিক জীবন
ড. ইনামুল হকের দাম্পত্য সঙ্গী বরেণ্য নাট্যজন লাকী ইনাম। তাদের সংসারে দুই মেয়ে হৃদি হক (স্বামী লিটু আনাম) আর প্রৈতি হক (স্বামী সাজু খাদেম)।
মৃত্যু
ইনামুল হক ২০২১ সালের ১১ অক্টোবর বিকেল তিনটায় তাঁর বেইলী রোডের বাসায় মৃত্যুবরণ করেন। মৃত্যুকালে তাঁর বয়স হয়েছিল ৭৮ বছর।
মান কুনতু মওলা
মান কুনতু মওলা  একাট সুফিভিত্তিক কাওয়ালি কালাম (গান)। এই কালামটি লিখেছেন ভারতীয় উপমহাদেশের প্রখ্যাত সুফিবাদী লেখক ও কবি হযরত আমীর খসরু। কালামটিতে আমীর খসরু হযরত আলি ইবনে আবি তালিবেন প্রশাংসা করেছেন। কালামটি হজরত মুহাম্মদ (স.)-এর একটি প্রসিদ্ধ হাদিসের উপর ভিত্তি করে রচনা করা হয়েছে। হাদিসটি হল:
কালামের পটভূমি
কালামটিতে আমীর খসরু হযরত আলি ইবনে আবি তালিবের আধ্যাত্বিক ক্ষমতার প্রশাংসার গুণকীর্তণ করেছেন। কালামটিতে বলা হয়েছে : "কাবা কেনইবা গর্বিতবোধ হবে না, কারণ এটি আলীর মত পবিত্র সত্ত্বাকে দেখেছে। পবিত্র সত্ত্বার (মুহাম্মাদ (দঃ) ) সবচেয়ে নিকটস্থ বন্ধু আলী। সৃষ্টির সকল গোপন রহস্যের অধিকারী তুমি। তুমিই আলী, যিনি আল্লাহর পরম এবং অন্তরঙ্গ সখা।" কালামটিতে আমীর খসরু একটি হাদিসের উল্লেখ করেছেন:আমি যার মওলা আলীও তার মওলা। আমীর খসরু নিজেকে আলী প্রতি এভাবে আত্মসর্ম্পণ করেছেন: প্রতিটি অন্তরে আলী, প্রতিটি চেহারায় আলী, আলীই আমার জীবন। আমি বিশ্বাস করি আলীই আমার মওলা। কালামটিতে হযরত আলি ইবনে আবি তালিবের জন্মের মাস রজব এবং জন্মস্থানের কথা উল্লেখ করা হয়েছে।
রান রেট
ক্রিকেটে, রান রেট (আরআর), বা প্রতি ওভার (আরপিও) রান হলো ওভার প্রতি ব্যাটিং সাইড স্কোরের গড় সংখ্যা ।ইনিংসে ব্যাটিংয়ে যে সমস্ত রান রয়েছে, তাতে খেলায় পয়েন্ট পর্যন্ত ব্যাটসম্যানদের দ্বারা করা রান এবং বোলিং দল কর্তৃক গৃহীত অতিরিক্ত রান দুটিই রয়েছে।
মান
ভাল রান রেটের হিসাবে কী গণনা করা হয় তা পিচের প্রকৃতি, ম্যাচের ধরন এবং গেমের ধরনের উপর নির্ভর করে। পাঁচ দিনে অনুষ্ঠিত টেস্ট ম্যাচ ক্রিকেটে সাধারণত সীমিত ওভারের খেলাগুলির চেয়ে কম রান রেট থাকে কারণ ব্যাটসম্যানরা আরও সতর্কভাবে অগ্রসর পদক্ষেপ গ্রহণ করে। সাম্প্রতিক বছরগুলিতে, গড় টেস্ট রানের হার প্রতি ওভার প্রতি ৩ থেকে ৩.৫ রানের মধ্যে হয়েছে । যেখানে সীমিত ওভারের ক্রিকেটএ ব্যাটসম্যানদের অবশ্যই জয়ের জন্য প্রয়োজনীয় স্কোর অর্জনের জন্য আরও গুং-হো পন্থা অবলম্বন করতে হবে। ওয়ানডে আন্তর্জাতিক ক্রিকেটএ (৫০ ওভার), ১৯৭০ এর দশকে প্রথম ফরমেটটি থেকে সাম্প্রতিক বছরগুলিতে খেলার গড় রান রেট ৪ টির কাছাকাছি বেড়েছে । ২০ ওভারের টি-টোয়েন্টি আন্তর্জাতিক ক্রিকেটে, গড় রান রেট ওভার প্রতি ৭ থেকে ৮ রানের মধ্যে থাকে । অতিরিক্ত বা ওভারথ্রোনা করে সর্বাধিক সম্ভাব্য রান রেট ৩৬- যদি প্রতিটি বল ছক্কা করে মারতে থাকে এবং একটি পূর্ণাঙ্গ ম্যাচে এটি কখনও হয় নি, এবং কেবল একটি ওভারে খুব কমই ঘটে থাকে।
ব্যবহার
সীমিত ওভারের ক্রিকেটে রান রেটের প্রধান ব্যবহার ব্যাটিং দল দ্বারা প্রাপ্ত রান রেটের(সম্পূর্ণ ওভারে রান করা রান)ও খেলাটি জয়ের জন্য প্রয়োজনীয় রান রেটএর তুলনায় কতটুকু(বাকি ওভারে প্রতি রান প্রয়োজন)। দলগুলি সাধারণত চূড়ান্ত ওভারগুলিতে তাদের রান রেট বাড়ানোর চেষ্টা করে। ফিল্ডিং নিষেধাজ্ঞার নিয়ম, এখন পাওয়ারপ্লে হিসাবে পরিচিত, ক্রিকেট কর্তৃপক্ষ ইনিংসের আগের অংশে দ্রুত স্কোরিংকে উৎসাহিত করার জন্য ব্যবহার করে।
খেলাটি ম্যাচ শেষের কাছাকাছি পৌঁছে যাওয়ার পরে বাকি বলগুলি থেকে কত রান প্রয়োজন বলে রান রেট ব্যবহার করা থেকে পরিবর্তন করা সাধারণ (যেমন, ৩ টি ওভার থেকে রানের প্রয়োজনীয় রান রেট ৬ বলার পরিবর্তে এটি বলা যায় যে ১৮ বল বাকি রয়েছে তাদের ১৮ রানের দরকার ছিল)।
ডাকওয়ার্থ-লুইস পদ্ধতির আবির্ভাবের আগে, বৃষ্টিপাত বা খারাপ আলোর (গড় রান রেট পদ্ধতিতে) কারণে একটি গেমের বিজয়ী নির্ধারণের জন্য রান রেটের ব্যবহার হল অনেকগুলি পদ্ধতির মধ্যে একটি। এটি একই উইন-লস রেকর্ডের সাথে লীগ টেবিলে দলগুলি পৃথক করতে ব্যবহৃত হতে পারে, যদিও এটি সাধারণত নেট রান রেট পদ্ধতি দ্বারা করা হয়।
নীলমণি দেবী
নীলমণি দেবী মণিপুরের একজন ভারতীয় কারিগর এবং কুমোরদের গুরু। তার তৈরি দুটি তথ্যচিত্র চলচ্চিত্রের বিষয়বস্তু হয়ে উঠেছে। মিতি অর মনব প্রখ্যাত চলচ্চিত্র নির্মাতা মণি কৌল এবং নীলামণি মণিপুরের কুমোরদের গুরু আরিবাম সিয়াম শর্মা । টিভি ধারাবাহিক, মহাভারতও একটি পর্বে তাঁর রচনাগুলি দেখিয়েছিল। ভারত সরকার তার চতুর্থ সর্বোচ্চ বেসামরিক সম্মানে ভূষিত পদ্মশ্রী ২০০৭ সালে প্রদান করেন। তিনি এই পুরস্কার পান মৃত্শিল্প তৈরীর শিল্পে তার অবদানসমূহের জন্য।
জীবনী
১৯৮৬ সালে তিনি দুটি পুরস্কার পেয়েছিলেন। একটি হলো ভারত সরকার কর্তৃক সম্মানের শংসাপত্রের সাথে মাস্টার কারিগরদের জন্য জাতীয় পুরস্কার এবং মধ্য প্রদেশ সরকার থেকে তিনি তুলসী সম্মান পুরস্কার পেয়েছিলেন। ২০০৫-২০০৬ চলাকালীন, তিনি সুইডেন ভ্রমণকালে আরও দুটি পুরস্কার, সমাজ কল্যাণ সেবা পুরস্কার এবং লায়ন্স ক্লাব আন্তর্জাতিক থেকে কর্মযোগী পুরস্কার পেয়েছিলেন। ২০০৭ সালে ভারত সরকার তাকে পদ্মশ্রী নাগরিক পুরস্কারের জন্য প্রজাতন্ত্র দিবস সম্মান তালিকায় অন্তর্ভুক্ত করে আবার সম্মানিত করে।
কুতুবপুর ইউনিয়ন, চুয়াডাঙ্গা সদর
কুতুবপুর ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৩৬১ জন। ইউনিয়নেটিতে মোট গ্রামের সংখ্যা ১৯টি ও মৌজার সংখ্যা ৯টি।
খায়রুন সুন্দরী
খায়রুন সুন্দরী ২০০৪ সালে মুক্তিপ্রাপ্ত একটি লোক ঘরনার চলচ্চিত্র। এই চলচ্চিত্রটি পরিচালনা করেন একে সোহেল। ছবির প্রধান চরিত্রে অভিনয় করেন মৌসুমী। তার স্বামীর চরিত্রে অভিনয় করেছেন ফেরদৌস। ছবিটি ২০০৪ সালে রেকর্ড পরিমাণ ব্যবসা করে। পরে প্রাণের স্বামী নামে এটি ভারতে পুনর্নির্মিত হয়, যাতে ফেরদৌস আহমেদ, রচনা ব্যার্ণাজী, এটিএম শামসুজ্জামান অভিনয় করেছিলেন।
এম এম শাহীন
এম এম শাহীন একজন বাংলাদেশি রাজনীতিবিদ, ব্যবসায়ী, সাংবাদিক ও সাবেক সংসদ সদস্য। তিনি মৌলভীবাজার-২ (কুলাউড়া উপজেলা) আসন থেকে ১৯৯৬ ও ২০০১ সালের নির্বাচনে সংসদ সদস্য নির্বাচিত হন। বর্তমানে তিনি বিকল্পধারার প্রেসিডিয়াম সদস্য হিসেবে দায়িত্ব পালন করছেন।
প্রারম্ভিক জীবন
এম এম শাহীন ১ আগস্ট ১৯৬০ সালে মৌলভীবাজার জেলার কুলাউড়া উপজেলায় জন্মগ্রহণ করেন। তার পিতার নাম আব্দুর রব ও মাতার নাম সৈয়দা মাহেরু রব। শিক্ষাজীবনে শাহীন সরকারী তিতুমীর কলেজে অধ্যয়নরত অবস্থায় প্রথমে পশ্চিম জার্মানিতে ও পরে যুক্তরাষ্ট্রে গমন করেন।
রাজনৈতিক জীবন
এম এম শাহীন ১৯৯৬ সালের ফেব্রুয়ারিতে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের (বিএনপি) মনোনয়নে ধানের শীষ প্রতীকে বিনা প্রতিদ্বন্দ্বীতায় নির্বাচন করে মৌলভীবাজার-২ আসন থেকে প্রথমবারের মত সংসদ সদস্য নির্বাচিত হন। ২০০১ সালে অষ্টম জাতীয় সংসদ নির্বাচনে দলীয় মনোনয়ন না পেয়ে তিনি সতন্ত্র প্রার্থী হিসেবে ফুটবল প্রতীকে নির্বাচন করে তৎকালীন আওয়ামী লীগ প্রার্থী সুলতান মোহাম্মদ মনসুর আহমকে পরাজিত করে সংসদ সদস্য নির্বাচিত হন। সংসদ সদস্য হওয়ার পর তিনি পুনরায় বিএনপিতে যোগদান করেন। ২০০৮ সালে পুনরায় সতন্ত্র প্রার্থী হিসেবে নির্বাচন করে জাতীয় পার্টির নবাব আলী আব্বাস খানের কাছে পরাজিত হন।
১৫ নভেম্বর ২০১৮ সালে তিনি বিকল্পধারায় যোগদান করেন এবং ২০১৮ সালের একাদশ জাতীয় সংসদ নির্বাচনে বিকল্পধারার হয়ে মহাজোটের প্রার্থী হিসেবে মৌলভীবাজার-২ আসন থেকে নৌকা প্রতীকে মনোনয়ন পান।
মেঘনা (দ্ব্যর্থতা নিরসন)
মেঘনা বলতে মূলত বাংলাদেশের একটি নদী বোঝালেও বোঝাতে পারে আরো অনেক কিছু-
তানিয়া সিং
তান্যা দুয়া হচ্ছেন একজন সাবেক বলিউড অভিনেত্রী, তার আজা মেরি জান (১৯৯৩) ধারকান (২০০০) ও খাঁকি হ্যায় চুড়িয়া (২০০১) চলচ্চিত্রগুলোর জন্য তিনি সবচেয়ে বেশি পরিচিত। তিনি অভিনেতা ও ব্যবসায়ী কৃষাণ কুমারকে বিয়ে করেছেন।
আর্তুক বে
জহির-উদ-দৌলা আর্তুক বে, যিনি আর্তুক বে নামে খ্যাত। তিনি একাদশ শতাব্দীতে সেলজুক সাম্রাজ্যের তুর্কি সেনাপতি ছিলেন। তাঁর পিতার নাম আকসুক। তিনি ১০৮৫-১০১০ পর্যন্ত জেরুজালেমের সেলজুক গভর্নর ছিলেন। যদিও আর্তুকিদ রাজবংশের নামকরণ করা হয়েছিল আর্তুক বে নামে, তবে প্রকৃতপক্ষে রাজবংশের প্রতিষ্ঠা হয়েছিল তাঁর মৃত্যুর ১১ বছর পর তাঁর পুত্র সাকম্যান এবং ইলগাজির মাধ্যমে। আল্প-ইয়ারুক, বাহরাম, আবদুল জব্বার এবং আরও তিন ছেলের তিনি পিতা ছিলেন।
আনাতোলিয়ায়
আর্তুক বে ১০৭১ সালে মালাজগির্দের যুদ্ধের সময় গ্রেট সেলজুক সাম্রাজ্যের সেনাবাহিনীর অন্যতম কমান্ডার ছিলেন। যুদ্ধের পরে তিনি সেলজুক সাম্রাজ্যের পক্ষে আনাতোলিয়া বিজয়ে অংশ নিয়েছিলেন। ১০৭৪ সালে ইয়েলিলমার্ক উপত্যকা দখল করেছিলেন। তিনি ১০৭৭ সালে বিদ্রোহ দমন করে সুলতানকে সহযোগিতা করেছিলেন।
তার পরবর্তী মিশন ছিল মারওয়ানিদের কাছ থেকে দিয়েরবাকর (এমিড) দখল করা। এই লক্ষ্যে তিনি ১০৮৬ সালে একটি অভিযানে অংশগ্রহণ করেন। এই অভিযানে তিনি প্রধান সেনাপতি ফখর আদ-দাওলা ইবনে জাহিরের সাথে মতনৈক্য তৈরী হয়। ফখর আদ-দাওলা ইবনে জাহির মারওয়ানিদের সাথে শান্তি স্থাপনের প্রতি মত দিয়েছিলেন। একটি আশ্চর্যজনক আক্রমণে তিনি মারওয়ানিদের সৈন্যদেরকে পরাজিত করেছিলেন। তবে সুলতান মালিক শাহ যখন ঘটনাটি শুনেছিলেন তখন তিনি আর্তুক বেকে অভিযুক্ত করেছিলেন।
জেরুজালেমে
তুতুশ তাকে আল-কুদসের(জেরুজালেম)গভর্নর নিযুক্ত করেন। আর্তুক বে ১০৯১ সালে তাঁর মৃত্যু পর্যন্ত গভর্নর ছিলেন। তাঁর কবরের পাশে আল-দাওদারিয়া গেটের নিকট একটি খানকাহ রয়েছে, যা আজ বাদশাহ ফয়সাল গেট নামে পরিচিত।
ইদ্রিছ শাহ
ইদ্রিছ শাহ (১৬ জুন ১৯২৪- ২৩ নভেম্বর ১৯৯৬) (Idris Shah, ফার্সি: ادریس شاه, উর্দূ: ادریس شاه, হিন্দি: इदरीस शाह) ছিলেন পাশ্চাত্যের সুপরিচিত সুফি সাধক, প্রচারক। তিনি তিন ডজনেরও বেশি বইয়ের লেখক। ইদ্রিছ শাহ, সাইয়্যেদ ইদ্রিছ হাশেমী এবং ছদ্মনাম আরকোন দারাউল নামে পরিচিত।
জন্ম
ইদ্রিছ শাহ ভারতের হিমাচল প্রদেশের শিমলা অঞ্চলে ১৯২৪ সালের ১৬ জুন তারিখে জন্ম গ্রহণ করেন। তার মায়ের নাম সায়েরা এলিজাবেথ লুজিয়া শাহ এবং পিতা সর্দার ইকবাল আলী শাহ ছিলেন আফগান বংশোদ্ভূত একজন ভারতীয় লেখক ও কুটনৈতিক। পৈতৃক বংশ পরম্পরায় তিনি মুছাবী ও সৈয়দ গোত্রীয় ছিলেন। তার দাদা সৈয়দ আমজাদ আলী শাহ ছিলেন ভারতের উত্তর প্রদেশের সার্দানা রাজ্যের নবাব।
জীবন ধারা
ইদ্রিছ শাহ মূলত লন্ডন ও আক্সফোর্ডে বেড়ে উঠলেও পাশ্চাত্য ও প্রাচ্যের নানা দেশে তার বিচরণ পরিলক্ষ্যিত হয়। তিনি চিন্তিয়া (কাশফি) কাবরানীর সাথে ১৯৫৮ সালে বিবাহ বন্ধনে আবদ্ধ হলে তিনি এক পুত্র ও দুই সন্তনের জনক হন।
মৃত্যু
নভেম্বর ২৩, ১৯৯৬ সালে লন্ডনে ইদ্রিছ শাহ ৭২ বছর বয়সে মৃত্যু বরণ করেন। তার মৃত্যু সম্পর্কীত দ্যা টেলিগ্রাফ এর রিপোর্ট হতে জানা যায় আফগানিস্তান ও রাশিয়ার যুদ্ধে তিনি আফগান মোজাহেদদের সাথে সংশ্লিষ্ট ছিলেন। তিনি একটি সংস্কৃতি চর্চা ও গবেষণা কেন্দ্রের পরিচালক, রয়েল হিউম্যান সোসাইটি এবং রয়েল হসপিটাল এন্ড হোম ফর ইনকিউরেবলস্ এর প্রশাসক এবং এ্যাথেনিয়াম ক্লাবের মেম্বার পদে দায়িত্ব পালন করেন। তার বইয়ের পনের মিলিয়ন সংখ্যা বিক্রি হয়ে যায় মৃত্যুর সমসাময়িক কালে এবং বহু আন্তর্জাতিক পত্র-পত্রিকায় বহুল আলোচিত হয়।
দুর্বার মহিলা সমন্বয় সমিতি
পতিতাবৃত্তিকে বৈধ পেশা এবং যৌন কর্মীদের কর্মী হিসেবে স্বীকৃতির লড়াইয়ের জন্য এবং, যৌনকর্মীদের তথা তাদের সন্তানদের জন্য নিরাপদ সামাজিক অস্তিত্বের জন্য দলটি লক্ষ্যমাত্রায় স্পষ্টত রাজনৈতিক। তারা পতিতাবৃত্তি বৈধকরণের জন্য কাজ করে এবং আইন সংস্কারের চেষ্টা করে যা যৌন মানবাধিকারকে সীমাবদ্ধ করে।
ইতিহাস
১৯৯২ সালের ১৫ ফেব্রুয়ারি, কলকাতার অল ইন্ডিয়া ইনস্টিটিউট অব সায়েন্স এন্ড পাবলিক হেল্থের একজন জনস্বাস্থ্য বিজ্ঞানী ডঃ স্মরজিৎ জানা এইচআইভি সম্পর্কিত গবেষণার জন্য সোনাগাছির নিষিদ্ধ পল্লী এলাকা পরিদর্শন করেন। একটি সমগোত্রীয় শিক্ষা দল যৌন কর্মীদের মধ্যে থেকে গঠিত হয় এবং তাদের প্রশিক্ষণ প্রদান করা হয়। অল্প কিছুদিন পরে, গবেষণায় যৌনকর্মীদের মধ্যে যৌন বিষয়ক অধিকার, তাদের সন্তানদের শিক্ষা, আর্থিক পরিষেবাগুলি উপলব্ধতা এবং পুলিশ এবং স্থানীয় গুন্ডাগুলির দ্বারা হয়রানির শিকার হওয়ার সমস্যাগুলি উঠে আসে সাথে কন্ডোম ব্যবহারের প্রসার ঘটে। এভাবে ১৯৯৫ সালে তিনি ১২ জন যৌনকর্মীকে অংশীদার হিসাবে নিয়ে 'দুর্বার মহিলা সমিতি কমিটি' (ডিএমএসসি) গঠন করেন। ২০১২ সালের মধ্যে ডিএমএসসি পশ্চিমবঙ্গের ৪৮ টি শাখার মধ্য থেকে ৬৫ হাজার সদস্যের সদস্যপদ লাভ করে এবং যেগুলি যৌন কর্মীদের দ্বারা পরিচালিত হয়, তাদের সন্তান এবং সরকারি কর্মকর্তারা তাদের বোর্ড সদস্য হিসাবে থাকেন। কেবল নারই যৌনকর্মীই নয় বরং পুরুষ এবং ট্রান্সজেন্ডার যৌনকর্মীরাও এতে সদস্য হন।
এইচআইভি / এইডস প্রকল্প
দুর্বার এসটিডি / এইচআইভির ইন্টারভেন্সান প্রোগ্রাম (সাধারণত সোনাগাছি প্রকল্প নামে পরিচিত) ১৯৯৯ সাল থেকে চালু হয়। সোনাগাছি প্রকল্পের মালিকানা ও ব্যবস্থাপনা অল ইন্ডিয়া ইনস্টিটিউট অফ হাইজিন অ্যান্ড পাবলিক হেলথ, যেটি কলকাতায় অবস্থিত একটি কেন্দ্রীয় সরকারি পাবলিক হেলথ ট্রেনিং অ্যান্ড রিসার্চ ইনস্টিটিউট, যারা ১৯৯২ সালে এই প্রোগ্রামটি শুরু করে তাদের থেকে ডিএমএসসি কর্তৃক গৃহীত হয়। ১৯৯৯সালে এস.টি.ডি / এইচআইভি ইন্টারভেনশন প্রোগ্রাম নিয়ন্ত্রণ লাভের পর, ডিএমএসসি পশ্চিমবঙ্গের অন্যান্য নিষিদ্ধ এলাকায় সোনাগাছি মডেলের প্রতিলিপি করা শুরু করেন।
হাফ স্কাই: টার্নিং অপ্রেসান ইনটু অপারচুনিটি ফর উইমেন ওয়ার্ল্ড ওয়াইড (পৃথিবী জুড়ে মহিলাদের সুযোগের মধ্যে নিপীড়ন) বইটি বিবৃত নীতির বিপরীতে তথ্য প্রদান করার চেষ্টা করেছে, ডিএমএসসি তাদের পতিতালয়ে যৌন দাসত্ব, পাচার এবং নাবালিকাদের অনুমতি দেয়।.
শংকরচন্দ্র ইউনিয়ন
শংকরচন্দ্র ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ১২৮.২০ কিমি২ (৪৯.৫০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৯,৩১৯ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ১৮টি।
ডাকাতিয়া নদী
ডাকাতিয়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের চাঁদপুর ও কুমিল্লা জেলার একটি নদী। নদীটির দৈর্ঘ্য ১৪১ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাকাতিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৭।
বর্ণনা
ডাকাতিয়া নদী মেঘনার উপনদী। নদীটি ভারতের ত্রিপুরা রাজ্যের পাহাড় থেকে উৎপন্ন হয়ে কুমিল্লা জেলার বাগসারা দিয়ে বাংলাদেশে প্রবেশ করেছে এবং পরবর্তীতে চাঁদপুর ও লক্ষ্মীপুর জেলার ওপর দিয়ে প্রবাহিত হয়েছে। নদীটি কুমিল্লা-লাকসাম চাঁদপুর হয়ে মেঘনা নদীতে মিশেছে। যা লক্ষ্মীপুরের হাজিমারা পর্যন্ত বিস্তৃত। দৈর্ঘ্য-250 কিলোমিটার। মেঘনা নোয়াখালীতে প্রবেশের পর ডাকাতিয়া নাম ধারণ করেছে। যার দক্ষিণের অংশ নোয়াখালী খাল হিসেবে প্রবাহিত। চাঁদপুর থেকে এই ডাকাতিয়া নদী যোগ হয়েছে কুমিল্লার গোমতীর সঙ্গে ইহা ২৩০.২০ অক্ষাংশে এবং ৯১০.৩১ দ্রাঘিমা বিস্তৃত। যা বামদিকে দক্ষিণে প্রবাহিত হয়ে ফেনী নদীতে মিশেছে।
নামকরণের ইতিহাস
সম্ভবত এই নদী দিয়ে মগ-ফিরিঙ্গি জলদস্যুরা নোয়াখালী ও কুমিল্লা জেলায় প্রবেশ করতো। এই নদীতে তাদের মাধ্যমেই ডাকাতি হতো। ডাকাতির উপদ্রবের কারণে নদীটির নাম ডাকাতিয়া হয়েছে বলে ধারণা করা হয়। তৎকালীন কলকাতাস্থ ইস্ট ইন্ডিয়া কোম্পানির কাউন্সিলের পক্ষে কোর্ট অব ডিরেক্টর সভার কাছে ১৭৫৮ খ্রিষ্টাব্দের ১০ জানুয়ারি পেশকৃত একটি চিঠির মাধ্যমে জলদস্যুদের উপদ্রবের চিত্র পাওয়া যায়। সেখানে লেখা হয়:
যোগাযোগ
একসময় এই নদীর উপর দিয়ে বরিশাল, ভোলা, শরীয়তপুর, ফরিদপুর, নারায়ণগঞ্জ, ঢাকা, নরসিংদীসহ দেশের বিভিন্ন অঞ্চলে মালামাল পরিবহন করা হতো।
স্বতন্ত্র রাজনীতিবিদ
সাধারণভাবে, প্রার্থী যখন কোন রাজনৈতিক দলের সমর্থন না পেয়ে নিজেই নিজের মত করে কোন নির্বাচনে অংশ নেয় তখন তাকে স্বতন্ত্র প্রার্থী বলে।
জাতীয় সংসদ নির্বাচন
জাতীয় সংসদ নির্বাচনে স্বতন্ত্র প্রার্থী হতে হলে সমর্থনের প্রমাণ হিসেবে নির্বাচনী এলাকার ১ শতাংশ ভোটারের স্বাক্ষর জমা দিতে হয় মনোনয়নপত্রের সঙ্গে। তবে অতীতে সংসদ সদস্য ছিলেন এমন ব্যক্তির ক্ষেত্রে এই বিধান প্রযোজ্য নয়। এবং ২০,০০০ টাকা জামানত হিসাবে জমা দিতে হয়। এ ছাড়া আরপিওর ২০(এ) ধারায় স্বতন্ত্র প্রার্থীরা ইভিএম ব্যবহারের সুযোগ পাবে।
স্থানীয় নির্বাচন
ইউনিয়ন পরিষদ নির্বাচনে স্বতন্ত্র প্রার্থী হতে সমর্থনের কোনো প্রমাণ দেখাতে হয় না। তবে পৌরসভায় ১০০ ভোটার, উপজেলায় ২৫০ ভোটার, সিটি করপোরেশনে ৩০০ ভোটারের সমর্থন তালিকা দিতে হয়।
মেসিহ মেহমেদ পাশা মসজিদ
মশীহ মেহমেদ পাশা মসজিদ (Mesih Mehmed Paşa Camii) ইস্তাম্বুলের ফাতিহ জেলার একটি ১৬ শতকের অটোমান মসজিদ। এটি তৃতীয় মুরাদ এর গ্র্যান্ড উজিয়ারদের একজন, মেসিহ মেহমেদ পাশা দ্বারা কমিশন করা হয়েছিল এবং সাম্রাজ্যের স্থপতি মিমার সিনান দ্বারা ডিজাইন করা হয়েছিল। মসজিদটি ১৫৮৫-৮৬ সালে সম্পন্ন হয়েছিল।
ইতিহাস
১৫৮৪ সালে নপুংসক মেসিহ মেহমেদ পাশা তৃতীয় উজিরের পদে থাকাকালীন মসজিদটি চালু করেছিলেন। মেসিহ পাশা ১৫৮১ সালে ইস্তাম্বুলে ফিরে আসার আগে মিশরের গভর্নর-জেনারেল হিসাবে কায়রোতে প্রায় ছয় বছর কাজ করেছিলেন। তিনি ১৫৮৪ সালের জুলাই মাসে দ্বিতীয় উজিয়ার হন এবং তারপর ১ ডিসেম্বর ১৫৮৫ থেকে ১৫ এপ্রিল ১৫৮৬ পর্যন্ত চার মাসের জন্য গ্র্যান্ড উজিয়ার হন। তিনি ১৫৮৯ সালে মারা যান এবং তার মসজিদ দ্বারা সমাহিত করা হয়।
রাজকীয় স্থপতি মিমার সিনান মসজিদটির নকশার সাথে কতটা জড়িত ছিলেন তা স্পষ্ট নয়। সিনান ১৫৮৪ সালে মক্কায় হজে গিয়েছিলেন এবং তার অনুপস্থিতিতে রাজকীয় স্থপতি মেহমেদ সুবাসি তার স্থান গ্রহণ করেছিলেন। সিনান তার আত্মজীবনীর (তুহফেতু'ল-মি'মারিন) খসড়ায় তার কাজের তালিকায় মসজিদটিকে অন্তর্ভুক্ত করেছিলেন কিন্তু পরবর্তী সংস্করণ (তেকিরেতু'ল-ইবনিয়ে) থেকে এটি বাদ দিয়েছিলেন। মসজিদের ভিত্তি শিলালিপিটি সমাপ্তির তারিখ দেয় হিজরি ৯৯৪ (১৫৮৫-৮৬)। ঘের প্রাচীরের দক্ষিণ-পশ্চিম কোণে ত্রিপল জলের ফোয়ারা একই তারিখ সহ একটি শিলালিপি রয়েছে। ঝর্ণাটি ১৮১৭-১৮ সালে সংস্কার করা হয়েছিল। ১৫৮৭ সালে মেসিহ পাশা তার মসজিদের পাশে সমাধিস্থ করার অনুমতি পান। তিনি ১৫৮৯ সালে মারা যান।
বহি
মসজিদটি পূর্ব দিকে উঁচু একটি ঢালু জায়গায় নির্মিত। একটি সমতল পৃষ্ঠ তৈরি করার জন্য বিল্ডিংয়ের পশ্চিম দিকে একটি খিলানযুক্ত অবকাঠামোর উপর স্থির থাকে যা দোকানগুলির একটি সিরিজ মিটমাট করে। মসজিদের উত্তরে একটি আয়তক্ষেত্রাকার সামনের চত্বর রয়েছে যার চারপাশে ছোট গম্বুজগুলিকে সমর্থনকারী স্তম্ভ সহ একটি তোরণ দ্বারা ঘিরে রয়েছে। নীচের রাস্তা থেকে প্রবেশ পথটি পাশের একটি গম্বুজযুক্ত গেটহাউসের মধ্য দিয়ে। তোরণের উত্তর অংশের নিচে রীতিমতো অজু করার জন্য একাধিক ট্যাপ রয়েছে। সাধারণ ঝর্ণার পরিবর্তে, সামনের মাঝখানে মেসিহ পাশার কবর। মসজিদের উত্তর সম্মুখভাগে পাঁচটি খিলান সহ একটি ডবল বারান্দা রয়েছে। ভিতরের পোর্টিকোর কলামগুলি পাঁচটি ছোট গম্বুজকে সমর্থন করে।
গ্লুকোমা
গ্লুকোমা হলো চোখের একপ্রকার রোগ যাতে অপটিক স্নায়ু ক্ষতিগ্রস্ত হয় ও চোখ অন্ধ হয়ে যায়। গ্লুকোমা অনেক প্রকারের হয় যেমন ওপেন অ্যাঙ্গেল গ্লুকোমা, ক্লোজড অ্যাঙ্গেল গ্লুকোমা, নরমাল টেনশন গ্লুকোমা অন্যতম । ওপেন অ্যাঙ্গেল গ্লুকোমা ধীরে ধীরে  হয় ফলে চোখে ব্যথা অনুভূত হয় না। চিকিৎসা না করালে প্রথমে পার্শ্বীয় দৃষ্টি, তারপর কেন্দ্রীয় দৃষ্টি নষ্ট হয়ে অন্ধত্ব বরণ করতে হয়। ক্লোজড অ্যাঙ্গেল গ্লুকোমা ধীরে ধীরে বা হঠাৎ করে হতে পারে। এর লক্ষণগুলো হলো চোখে তীব্র ব্যথা, চোখ লাল হয়ে যাওয়া, ঝাপসা দৃষ্টি, চোখের মণি বা তারারন্ধ্র বড়ো হয়ে যাওয়া, বমিভাব। গ্লুকোমার কারণে দৃষ্টিশক্তি কমে গেলে তা স্থায়ীভাবে কমে।
এই রোগের ঝুঁকির মধ্যে রয়েছে চোখের অভ্যন্তরীণ চাপ (intraocular pressure) বেড়ে যাওয়া, পরিবারের অন্য সদস্যের এই রোগ থাকা, উচ্চ রক্তচাপ, অতিস্থুলতা ইত্যাদি। ইন্ট্রাওকুলার প্রেসার ২১ মি.মি. পারদ চাপের বেশি থাকলে গ্লুকোমার আশঙ্কা বেশি। তবে চোখের চাপ স্বাভাবিক থাকলেও গ্লুকোমা হতে পারে যেমন নরমাল-টেনশন গ্লুকোমা।
রোগের প্রাথমিক অবস্থায় চিকিৎসা শুরু করলে দৃষ্টিশক্তি অটুট রাখা সম্ভব। ওষুধের মাধ্যমে চোখের চাপ স্বাভাবিক রাখা হয়।গ্লুকোমা চিকিৎসায় অনেক রকম ওষুধ রয়েছে। এছাড়া কিছুক্ষেত্রে লেজারের মাধ্যমে চিকিৎসা দেয়া যায়। ওষুধে ভালো না হলে বিভিন্ন সার্জিক্যাল পদ্ধতি ব্যবহার করা হয়। ক্লোজড অ্যাঙ্গেল গ্লুকোমার চিকিৎসা জরুরি ভিত্তিতে করতে হবে।
মনদীপ সিং
মনদীপ সিং (জন্ম ১৮ ডিসেম্বর ১৯৯১) একজন ভারতীয় ক্রিকেটার। তিনি ভারতীয় ক্রিকেটের শীর্ষ স্থানীয় হিসাবে পাঞ্জাবের হয়ে খেলেন। একজন ডানহাতি ব্যাটসম্যান যিনি মাঝে মাঝে ডানহাতে মিডিয়াম পেস বোলিং করেন, মনদীপ ইন্ডিয়া ব্লু, এবং নর্থ জোন এবং ইন্ডিয়ান প্রিমিয়ার লিগের দলগুলির হয়েও খেলেছেন। তিনি ২০১০ আইসিসি অনূর্ধ্ব-১৯ ক্রিকেট বিশ্বকাপে ভারতীয় অনূর্ধ্ব-১৯ ক্রিকেট দলের সহ-অধিনায়ক ছিলেন।
১৮ জুলাই ২০১২-এ, ২০১২ সালের সেপ্টেম্বরে শ্রীলঙ্কায় অনুষ্ঠিত টি-টোয়েন্টি বিশ্বকাপের ৩০ জনের সম্ভাব্য দলে তাকে অন্তর্ভুক্ত করা হয় তবে তাকে ১৫ সদস্যের চূড়ান্ত দলে রাখা হয়নি।
১৮ জুন ২০১৬ তারিখে হারারে স্পোর্টস ক্লাবে জিম্বাবুয়ের বিপক্ষে তার টি-টোয়েন্টি আন্তর্জাতিকে অভিষেক হয়।
ঘরোয়া ক্যারিয়ার
মনদীপ রণজি ট্রফি এবং বিজয় হাজারে ট্রফিতে পাঞ্জাবের হয়ে এবং জোনাল প্রতিযোগিতায় উত্তর অঞ্চলের হয়ে খেলেন।
আইপিএলের ২০১২ মৌসুমে, মনদীপ ১৬টি ম্যাচে ৪৩২ রান করেন, যার মধ্যে দুটি অর্ধ-শতক রয়েছে এবং কিংস ইলাভেন পাঞ্জাবের সর্বোচ্চ রান সংগ্রহকারী হিসেবে টুর্নামেন্ট শেষ করেন। তিনি "প্রতিযোগিতার উদীয়মান তারকা খেলোয়াড়" এর বিজয়ীও নির্বাচিত হন।
তিনি ২০১৫ বিজয় হাজারে ট্রফিতে সর্বোচ্চ রান সংগ্রাহক ছিলেন। টুর্নামেন্টে তার অসাধারণ কৃতিত্বের কারেণ, তাকে ২০১৫ সালের জিম্বাবুয়ে সফরের জন্য নির্বাচিত করা হয়েছিল।
২০১৮ সালের জানুয়ারিতে, ২০১৮ ইন্ডিয়ান প্রিমিয়ার লিগের নিলামে তাকে রয়্যাল চ্যালেঞ্জার্স ব্যাঙ্গালোর কিনেছিল। ২০১৯ সালে, তাকে আবার কিংস ইলেভেন পাঞ্জাব কিনেছিল এবং সম্প্রতি আইপিএল ২০২০ সমাপ্ত হওয়ার পরে তাকে আইপিএল ২০২১-এর জন্য দল দ্বারা ধরে রাখা হয়েছিল। ২০২২ সালের ফেব্রুয়ারিতে, ২০২২ সালের ইন্ডিয়ান প্রিমিয়ার লিগ টুর্নামেন্টের নিলামে দিল্লি ক্যাপিটালস তাকে কিনে নেয়।
২০১৭-১৮ আসর মিস করার পর রঞ্জি ট্রফির সর্বশেষ সংস্করণে তিনি সবচেয়ে ধারাবাহিক রান স্কোরারদের একজন ছিলেন। তিনি ২০১৮-১৯ সালে ৬০২ রান, ২০১৯-২০ সালে ৬৯৬ রান , ২০২১-২২ সালে ৩৭৬ রান এবং ২০২২-২৩ সালে ৪৬৩ রান করেন। এই সময়ের মধ্যে ক্রমবর্ধমান গড় ৬৪.৭৬ এর সাথে প্রতি বছর তার গড় ৫০   এর বেশি। তার সর্বোচ্চ বয়সে এই সোনালী প্যাচ থাকা সত্ত্বেও, তাকে কখনই ভারত জাতীয় ক্রিকেট দলে ডাকা হয়নি বা ভারত এ ক্রিকেট দলে ফিরে ডাকা হয়নি।
সোমালিয়ার প্রশাসনিক বিভাগ
সোমালিয়া আনুষ্ঠানিকভাবে ১৮টি প্রশাসনিক অঞ্চলে (গবল্লো, একবচন গবল) বিভক্ত, যেগুলো আবার ৯০টি জেলায় বিভাজিত।
প্রকৃতপক্ষে উত্তর সোমালিয়া বর্তমানে আবার স্বায়ত্বশাসিত অঞ্চল পুন্তল্যান্ড (স্বঘোষিত স্বায়ত্বশাসিত প্রদেশ) ও স্বঘোষিত কিন্তু অস্বীকৃতীপ্রাপ্ত সার্বভৌম রাষ্ট্র সোমালিল্যান্ডের মধ্যে বিভক্ত। পুন্তল্যান্ড ও সোমালিল্যান্ডের মধ্যে অবস্থিত খাতুম, যেটা নিজেকে একটি স্বশাসিত রাজ্য মনে করলেও সোমালিয়ার যুক্তরাষ্ট্রীয় সরকার, পুন্তল্যান্ড বা সোমালিল্যান্ড কারুর দ্বারাই এটি স্বীকৃত নয়। মধ্য সোমালিয়ায়, পুন্তল্যান্ডের দক্ষিণে গালমুদুগ নামে আরেকটি আঞ্চলিক শক্তি আছে।
প্রাক-স্বাধীনতা
১৯৩১ সালে ইতালীয় সোমালিল্যান্ড ৭ টি কমিসারিয়াতে বিভক্ত ছিল:
১৯৩৫-৩৬ সালের ২য় ইতালি-আবিসিনীয় যুদ্ধের পর, ইতালীয় সোমালিল্যান্ড আবিসিনিয়া (ইথিওপিয়া) ও ইরিত্রিয়ার সাথে ইতালীয় পূর্ব আফ্রিকার অংশে পরিণত হয়। ইতালীয় সোমালিল্যান্ড ছিল নতুন কলোনীর ৬টি গভর্নরেটের একটি, যার মধ্যে ছিল সোমালিয়া গভর্নরেট এবং সাবেক আবিসিনিয়ার সোমালি-অধ্যুষিত অংশ। এটি ছিল ১০টি কমিসারিয়েটে বিভক্ত, যেগুলো আবার রেসিডেন্সী ( গভর্নর এর বাসভবনসহ আদালত) তে বিভক্ত ছিল।
২য় বিশ্বযুদ্ধের পর, ইতালিয়ান শাসনাধীন ট্রাস্ট টেরিটোরি অব সোমালিয়া ৬ টি অঞ্চল নিয়ে গঠিত ছিল।
ব্রিটিশ সোমালিল্যান্ড প্রোটেক্টরেট আবার দুইটি অঞ্চল নিয়ে গঠিত ছিল
সোমালিয়া
১৯৬০ সালে স্বাধীনতার পর সাবেক ইতালিয়ান সোমালিল্যান্ডের ১২ টি জেলা ও ব্রিটিশ সোমালিল্যান্ড একত্রিত হয়ে নতুন সোমালি রিপাবলিক রাষ্ট্র গাঠিত হয়। ১৯৬৪ সালে বুরায়ো, ইরিগাভো ও লস আনোদ একত্র করে একটি নতুন উত্তর-পূর্ব প্রদেশ (বুরায়ো) এবং বারবেরা, বোরামা এবং হারগেইসা জেলা নিয়ে একটি উত্তর-পশ্চিম প্রদেশ (হারগেইসা) প্রতিষ্ঠা করা হয়। ১৯৬৮ সালে বাসসো গুইবার রাজধানী কিসমায়ো থেকে জামামেতে নিয়ে আসা হয়। এই সময় যে ৮ টি প্রদেশ ছিল সেগুলো হলো- ১৯৮২ সালে সোমালিয়া ৮ টি প্রদেশ থেকে ১৬ টি অঞ্চলে পুনর্বিন্যস্ত হয়। ১৯৮৪ সালের জুনে ওকুইয়ি গালবেড থেকে আওডাল ও নুগাল থেকে সুল আলাদা হয়ে বর্তমানের ১৮ টি অঞ্চল হয়েছে।
লোকেরপাড়া ইউনিয়ন
ভৌগোলিক উপাত্ত
লোকেরপাড়া ইউনিয়নের মোট আয়তন ৪৫৫৬ একর। ঘরবাড়ির সংখ্যা ৬০০৬ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী লোকেরপাড়া ইউনিয়নের মোট জনসংখ্যা ২৩৮৩২ জন। এদের মধ্যে ১১৭১০ জন পুরূষ এবং ১২১২২ জন মহিলা। প্রতি ব:কি: এ ১২৯৩ জন লোক বাস করে।
শিক্ষা
Athail Shimul High School, Ghatail, Tangail,
লোকের পাড়া উচ্চ বিদ্যালয়,
লোকের পাড়া ও এস ফাজিল মাদ্রাসা,
লোকের পাড়া সঃপ্রাঃ বিদ্যালয়,
লোকের পাড়া মাদ্রাসা মুহাম্মাদিয়া,
লোকের পাড়া আলহাজ ফজর উদ্দীন মহিলা হাফেজী খানা,
উল্লেখযোগ্য ব্যক্তি
মাওলানাঃ আনিছুর রহমান
একামত মাষ্টার
লুৎফুর রহমান বর্ণভী
লুৎফুর রহমান বর্ণভী (১৯১৬ – ১৯৭৭) ছিলেন একজন বাংলাদেশি দেওবন্দি ইসলামি পণ্ডিত,লেখক, সম্পাদক ও ইসলামি বক্তা। তিনি হুসাইন আহমদ মাদানির শিষ্য ছিলেন। তিনি অরাজনৈতিক ইসলামি সংঘটন আঞ্জুমানে হেফাজতে ইসলাম বাংলাদেশ ও জামিয়া লুৎফিয়া আনওয়ারুল উলুম হামিদনগর বরুণা মাদ্রাসার প্রতিষ্ঠাতা।
বিকিরণ জীববিদ্যা
বিকিরণ জীববিদ্যা (Radiobiology বা radiation biology) হল ক্লিনিকাল ও মৌলিক চিকিৎসাবিজ্ঞানের একটি ক্ষেত্র যেখানে, জীব বা জৈব বস্তুর উপর আয়নায়িত বিকিরণের ক্রিয়া-প্রতিক্রিয়া নিয়ে পড়াশোনা করা হয়, বিশেষ করে বিজিরণের স্বাস্থ্যগত প্রভাব নিয়ে। আয়নায়িত বিকিরণ সাধারণত জীবের জন্য ক্ষতিকর ও প্রচন্ড প্রাণঘাতী, কিন্তু ক্যানসার ও থাইরোটক্সিকোসিস অসুখের চিকিৎসায় রেডিয়েশন থেরাপির স্বাস্থ্যগত উপকারিতা পাওয়া যায়।
লুৎফুর রহমান বর্ণভী
জীবনী
এরপর তিনি হুসাইন আহমদ মাদানির হাতে বায়আত গ্রহণ করেন এবং খেলাফত লাভ করেন। দেশে ফিরে তিনি আল জামিয়াতুল ইসলামিয়া দারুল উলুম মৌলভীবাজারে শিক্ষকতা শুরু করেন। এখানে ১০ বছর শিক্ষকতা করে তিনি নিজ গ্রাম বরুণায় জামিয়া লুৎফিয়া আনওয়ারুল উলুম হামিদনগর বরুণা মাদ্রাসা প্রতিষ্ঠা করেন। ১৯৪০ এর দশকে তিনি তদানীন্তন ভারতের মুসলমানদের ঐক্য ও সমৃদ্ধির লক্ষ্যে আঞ্জুমানে হেফাজতে ইসলাম প্রতিষ্ঠা করেন। ১৯৬০ সালে তৎকালীন পাকিস্তানের সামরিক শাসক আইয়ুব খানের জন্মনিয়ন্ত্রণ আইনের প্রতিবাদে পল্টন ময়দানে আয়োজিত বিক্ষোভ সমাবেশে তিনি সভাপতিত্ব করেন। ১৯৭১ সালে তিনি বাংলাদেশের মুক্তিযুদ্ধের পক্ষে অবস্থান নেন।
১৯৭৭ সালের ১৭ মে তিনি মৃত্যুবরণ করেন।
ভারতের ধীর ও দ্রুত যাত্রীবাহী ট্রেন
ইতিহাস
পশ্চিম ভারত থেকে এই দেশের প্রথম যাত্রীবাহী ট্রেন, যা বোম্বাইয়ের (বর্তমানে মুম্বাই ) বোরি বন্দর স্টেশন (বর্তমানে ছত্রপতি শিবাজি টার্মিনাস ) এবং থানের মধ্যবর্তী ১৮৫৩ সালের ১৬ এপ্রিল লর্ড ডালহৌসি দ্বারা উত্সর্গ করা হয়েছিল ১৪-ক্যারেজ ট্রেনটি তিনটি বাষ্প লোকোমোটিভ: সাহেব, সিন্ধু এবং সুলতান দ্বারা চালিত হয়েছিল।  ভ্রমণ  করেছিল ট্রেনটি ৪০০ জন নিয়ে । যাত্রীবাহী লাইনটি গ্রেট ইন্ডিয়ান উপদ্বীপ রেলওয়ে (জিআইপিআর) দ্বারা নির্মিত এবং পরিচালিত হয়েছিল।   নির্মিত হয়েছিল    ব্রডগেজ, যা রেলপথের জন্য দেশের মান হয়ে ওঠে।
পরবর্তীতে পূর্ব ভারতে দেশের দ্বিতীয় যাত্রী ট্রেন হাওড়া থেকে   হুগলি পর্যন্ত,   দুরত্বে  ১৫ আগস্ট ১৮৫৪ সালে ট্রেন চলেছিল। লাইনটি ইস্ট ইন্ডিয়ান রেলওয়ে সংস্থা (ইআইআর) দ্বারা নির্মিত এবং পরিচালিত হয়েছিল।
এবং এর পরে, দক্ষিণ ভারত, যা থেকে দৌড়ে থেকে দেশকে তৃতীয় যাত্রী ট্রেন রয়াপুরাম -ভেয়াসারাপাড়ি (মাদ্রাজ) (এখন চেন্নাই ) থেকে ওয়ালাজাহ রোড (আর্কট) পর্যন্ত   একটি দুরত্ব, ১ জুলাই ১৮৫৬ সালে। এটি মাদ্রাজ রেলওয়ে দ্বারা নির্মিত এবং পরিচালিত হয়েছিল।
১৮৯৭ সালে যাত্রীবাহী কোচগুলিতে আলোকপাত করার বিষয়টি অনেক রেলওয়ে সংস্থা চালু করেছিল। ১৯০২ সালে যোধপুর রেলপথ স্ট্যান্ডার্ড ফিক্সচার হিসাবে সর্বপ্রথম বৈদ্যুতিক বাতি প্রবর্তন করে।
রেলওয়ে বাজেট এ ভারতে রেল লাইনের বিদ্যুতায়নের জন্য প্রস্তাব দেয়, যা বোম্বাই (বর্তমানে মুম্বই ) থেকে শুরু করে   সমগ্র ভারত জুড়ে ছড়িয়ে পড়েছিল। প্রথম বৈদ্যুতিক যাত্রীবাহী ট্রেনটি ভিক্টোরিয়া টার্মিনাস (বর্তমানে ছত্রপতি শিবাজি টার্মিনাস) থেকে কুর্লা পৌঁছেছিল,  হারবার শাখা গ্রেট ইন্ডিয়ান পেনিনসুলা রেলওয়ে ৩ ফেব্রুয়ারি ১৯২৫ সালে ১৫০০ V ডিসি ওভারহেড ট্র্যাকশন ব্যবহার করে।
এর পরে, ১৯৫৭ সালে পণ্য ও যাত্রী পরিবহনের জন্য বাষ্পীয় লোকোমোটিভগুলির ব্যবহার হ্রাস করার জন্য ভারতে প্রথম ডিজেল লোকোমোটিভ ডাব্লুডিএম -১ চালু হয়েছিল। এবং কর্ণাইল সিং জ্বালানী কমিটির সুপারিশের পরে ভারতীয় রেল থেকে স্টিম ইঞ্জিনগুলি প্রতিস্থাপনের লক্ষ্য শুরু করে  এছাড়াও, ভারতীয় রেলপথ বিভিন্ন ডিজেল – বৈদ্যুতিন ডিজাইনগুলির দিকে তাকাতে শুরু করে।
১৯৯৪ সালের পরে, ইন্টিগ্রাল কোচ কারখানাটি গৌণ রেল স্টেশন সংযোগের লক্ষ্যে ডিএমইউ এবং এমইএমইউগুলির উৎপাদন শুরু করে এবং মূল লাইনে থামে যেখানে বেশিরভাগ এক্সপ্রেস ট্রেন থামেনি। উভয় সিরিজের প্রযোজনার পরে, ১৯৯৪ সালের ১১ জুলাই আসানসোল ও বর্ধমানের মধ্যে প্রথম মেমু ট্রেন চলাচল শুরু হয়েছিল এবং পরে, ১৯৯৪ সালের ২৩ শে অক্টোবর প্রথম ডেমু ট্রেনটি জলন্ধর ও হোশিয়ারপুরের মধ্যে চলা শুরু হয়েছিল।
১৫ জুলাই ২০১৭-তে, ডিজেলের ব্যবহার এবং বিদ্যুতের আরও ব্যবহার হ্রাস করার লক্ষ্যে ভারতের রাজধানীটি ছোট শহরে সংযুক্ত করার জন্য হরিয়ানার Delhi Sarai Rohilla ও Farrukhnagar রুটে নতুন ধরনের সৌরচালিত ডেমু ট্রেন চালু হয়েছিল একটি ভাল পরিবেশ এবং অর্থনৈতিকভাবে।
প্রকার
ছোট শহর ও শহরগুলিকে অন্যের সাথে সংযুক্ত করার লক্ষ্যে এই ধরনের ট্রেনগুলির ভারতীয় রেলওয়ে নেটওয়ার্কের জন্য একটি গুরুত্বপূর্ণ অগ্রাধিকার রয়েছে। বেশিরভাগ ক্ষেত্রেই এই ট্রেনগুলি অনারক্ষিত কোচ হয়, স্বল্প-দূরত্বের অনারক্ষিত আসনবিহীন কোচ ব্যবহার করা হয় এবং দীর্ঘ-দূরত্বের অনারক্ষিত স্লিপার এবং সিটিং কোচ ব্যবহার করা হয়। যাত্রীবাহী ট্রেনগুলি চার প্রকারে শ্রেণিবদ্ধ করা হয়েছে:
কিছু ক্ষেত্রে, ট্রেনগুলি একটি বিভাগে দ্রুত যাত্রী হিসাবে চালিত হয়, অন্য বিভাগে ধীর যাত্রী হিসাবে চালিত হয়। ধীর যাত্রী ট্রেনের তুলনায় দ্রুত যাত্রীবাহী ট্রেনগুলি সাধারণত দীর্ঘ রুটে চালিত হয়।
বেশিরভাগ ক্ষেত্রে, ধীর এবং দ্রুত যাত্রীবাহী ট্রেনগুলির সংখ্যা অন্যদিকে গড়ে ৩০০ কিলোমিটার দূরত্বে চলেছে ডেমু এবং মেমু'র গড় দূরত্ব ২০০ কিলোমিটারেরও বেশি।
সাধারণ জ্ঞান
বর্তমানে ভারতের চলমান একটি ধীর যাত্রী ট্রেনের দীর্ঘতম রুট টাটানগর-ইটাওড়ি যাত্রী (সংখ্যাযুক্ত ৫৮১১১/৫৮১১২) 887 km একটি রেকর্ড দূরত্ব সাথে আছেন 35 kph গতি সহ ।
যেখানে ভারতের চলমান একটি ফাস্ট যাত্রী ট্রেনের দীর্ঘতম রুট হাওড়া-রাজগীর ফাস্ট যাত্রী (সংখ্যাযুক্ত 53043/53044) 658 km একটি রেকর্ড দূরত্ব সঙ্গে 28 kph গতি সহ ।
যেখানে ১৮ জুলাই ২০১৮-তে স্লো প্যাসেঞ্জার ট্রেনের ডেমুতে রূপান্তর হওয়ার পরে, গুন্টুর – কাচেগুদা ডেমু হয়ে ধোন (77771/77282 নাম্বার সহ) ভারতে সবচেয়ে দীর্ঘতম ভ্রমণকারী ডেমু ট্রেন হয়ে রেকর্ড দূরত্ব 623 km 35 kph গতি সহ । এর আগে, স্লো যাত্রীবাহী ট্রেনটির ডেমুতে প্রথম রূপান্তর হয়েছিল, ২০১৫ সালের ১ অক্টোবর, যোধপুর-হিশার ডেমু (সংখ্যাটি নিয়ে 74৪৮৩৫ / 8374৮ )6) 470 km গড় গতি 38 kph ।
এবং বর্তমানে ভারতে মেমু ট্রেনের দীর্ঘতম রুটটি আসানসোল – বারাণসী মেমু (সংখ্যাটি 6৩৫৫৩/635৫৫৪) 481 km 31 kph গড় গতি সহ ।
ভারতে ডেমু ট্রেনের সবচেয়ে সংক্ষিপ্ত রুটটি হল গড়ি হর্ষারু – ফারুখনগর ডেমু (নম্বরযুক্ত ৭৪০৩১/৩৪ এবং ৭৪০৩৫/৩৮) 11 km 27 kph গতি সহ ।
ভারতে মেমু ট্রেনের সবচেয়ে সংক্ষিপ্ত রুটটি হ'ল জসিদিহ বৈদ্যনাথধাম মেমু (৬৩১৫৩/৬৩১৫৪ নম্বরযুক্ত) রেকর্ড দূরত্বের সাথে 6 km গড় গতি 19 kph ।
বেগমপুর ইউনিয়ন
বেগমপুর ইউনিয়ন বাংলাদেশের খুলনা বিভাগের চুয়াডাঙ্গা জেলার চুয়াডাঙ্গা সদর উপজেলার একটি ইউনিয়ন পরিষদ। এটি ১৪৫.০৩ কিমি২ (৫৬.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৩,৫২৭ জন। ইউনিয়নেটিতে মোট গ্রামের সংখ্যা ২০টি ও মৌজার সংখ্যা ১৯টি।
হিচহাইকিং
হিচহাইকিং (এছাড়াও থাম্বিং, অটোস্টপ, বা হিচিং নামে পরিচিত) সাধারণত অচেনা ব্যক্তিদের মাধ্যমে হয়ে থাকে, এর মাধ্যমে একজন অচেনা ব্যক্তি আর একজন অচেনা বা অপরিচিত ব্যক্তির সহায়তা নিয়ে, অধিকাংশ সময় বিনা পয়সায়, এক জায়গা থেকে আরেক জায়গায় ভ্রমণ করে। এই সহায়তা সাধারণত গাড়ি, প্রাইভেট কার, ট্রাক ইত্যাদি যানবাহনের মাধ্যমে হয়ে থাকে। থাম্ব|বাংলাদেশে হিচহাইকিং যাযাবররা গত শতাব্দীর অনেক বেশি অংশে ভ্রমণের একটি প্রাথমিক মাধ্যম হিসাবে হিচহাইকিং ব্যবহার করেছে এবং আজও তা চালিয়ে যাচ্ছে।
হিচহাইকিং করার পদ্ধতি
হিচহাইকাররা বিভিন্ন ধরনের সংকেত ব্যবহার করে বোঝায় যে তাদের যাত্রার প্রয়োজন। সূচকগুলি লিখিত চিহ্নসহ শারীরিক অঙ্গভঙ্গি বা প্রদর্শন হতে পারে। শারীরিক অঙ্গভঙ্গি, যেমন, হাতের সংকেত, কোন কাগজে জায়গার নাম লেখা ইত্যাদি।
হিচহাইকারদের ব্যবহার বিশ্ব জুড়ে আলাদা: